經數: 一五九八

經名: 攝大乘論釋卷第一

頁數: 三八一

上     欄

殊勝. 以能引發大菩提故. 由此十相是殊勝

故. 彼語殊勝. 是故說言. 有十相殊勝殊勝

語. 佛世尊者. 染汚不染汚. 二癡睡盡故. 於一

切所知智. 開發義故. 說名爲佛. 如士夫寤. 如

蓮華開. 如有說言. 寤寤開發義. 有時業佛界.

如是等

論曰. 復次云何能顯由此所說十處. 於聲聞

乘曾不見說. 唯大乘中處處見說. 謂阿賴耶

識說名所知依體. 三種自性. 一依他起自性.

二遍計所執自性. 三圓成實自性. 說名所知

相體. 唯識性說名入所知相體. 六波羅蜜多

說名彼入因果體. 菩薩十地說名彼因果修

差別體. 菩薩律儀說名此中增上戒體. 首楞

伽摩虛空藏等諸三摩地. 說名此中增上心

體. 無分別智說名此中增上慧體. 無住涅槃

說名彼果斷體. 三種佛身. 一自性身. 二受

用身. 三變化身. 說名彼果智體. 由此所說十

處. 顯於大乘異聲聞乘. 又顯最勝. 世尊但

爲菩薩宣說. 是故應知但依大乘. 諸佛世尊

有十相殊勝殊勝語. 釋曰. 所應可知故名

所知. 依謂所依. 此所依聲簡取能依. 雜染

淸淨諸有爲法. 不取無爲. 由彼無有所依義

故. 所依卽是阿賴耶識. 是彼因故. 能引彼

故. 如其所應. 若爾所知卽所知依. 由異熟識

是所知性故不相違. 此所知依卽是殊勝. 此

殊勝故語亦殊勝. 卽前所說諸佛世尊. 言一

切處隨轉. 所知相者. 所知自性. 是所相故.

依業1運說多置魯□所知所斷所證等故. 或

依具*運. 以遍計所執. 相無所相. 表無性故.

中     欄

圓成實性是其共相. 依他起性是其自2相. 我

有情義識展轉別異故. 如地界等. 以其堅等

爲能表相. 雖無異性而說爲相. 又如宣說大

士夫相. 經部等師. 生等諸相. 由此因緣. 或

所知卽相. 或所知之相故名所知相. 說無異

性故. 異無異性故. 如其所應此亦如是. 入所

知相者. 謂此能入所應知相. 或是所知相之

能入. 入謂現觀入所知相. 卽唯識性. 此卽殊

勝. 此殊勝故語亦殊勝. 彼入因果者. 謂唯識

性. 說名彼入勝解行地. 修加行時. 世間3未

淨波羅蜜多名彼入因. 已證入時. 卽出世間

波羅蜜多. 淸淨增上意樂攝故. 名彼入果. 彼

入因果卽是殊勝. 此殊勝故語亦殊勝. 彼因

果修差別者. 謂卽唯識性之因果. 數習此故

說名爲修. 分分不同故名差別. 彼入因果修

差別性. 卽是十地. 此卽殊勝. 此殊勝故語

亦殊勝. 卽於諸地波羅蜜多修差別中. 爲攝

取後復勤修學. 卽此爲依. 安立三學. 一增上

戒學. 謂依止戒正勤修學. 是故說名增上戒

學. 卽諸地中菩薩律儀. 遠離諸惡. 饒益有

情. 攝一切善. 三種淨戒. 所受尸羅. 防護過去

已生住等身等諸業. 如調御者極善調攝. 故

名律儀. 如是卽依增上尸羅. 修學正行故名

爲學. 此增上戒卽是殊勝. 此殊勝故語亦殊

勝. 二增上心學. 謂依止心正勤修學. 是故

說名增上心學. 此性卽是虛空藏等諸三摩

地. 等者等取餘賢護等三摩地王. 又於增上

心學中言

卽諸三摩地      大師說爲心

下      欄

由心4彩□故     如所作事業

三增上慧學. 謂依止慧正勤修學. 是故說名

增上慧學. 此性卽是無分別智. 對治一切戱

論分別. 此中加行無分別智根本依止. 卽此

根本無分別智後得依止. 如是依止. 非次所

說. 如是三種戒定慧學是道體性. 彼果5二

種. 一斷二智. 此殊勝故語亦殊勝. 彼果斷者.

彼諸學果名爲彼果. 彼果卽斷名彼果斷. 此

性卽是客障離繫. 眞如解脫無住涅槃. 見彼

寂靜故生死卽涅槃. 卽彼爲緣而無染著. 非

無餘依般涅槃界. 是故無住此卽殊勝. 此殊

勝故語亦殊勝. 彼果智者彼諸學果名爲彼

果. 彼果卽智名彼果智. 此性卽是三種佛身.

一自性身. 卽是無垢無□□智. 是法身義. 今

此與彼無分別智有何差別. 如是二種所有

分別俱不行故. 彼有對治當有所作. 此是彼

果所作已辦. 如是差別. 二受用身. 卽後得

智. 卽由此智殊勝力故. 與諸殊勝大菩薩衆

共. 受不共微妙法樂. 成辦如是受用事故名

受用身. 若無如是外淸淨智. 菩薩所作所餘

資糧應不圓滿. 三變化身. 卽是後得智之差

別. 卽能變化名變化身. 此增上力之所顯現

卽智差別. 謂由此故□伏他論. 與諸菩薩共

受法樂. 無有斷絶. 成辦初業諸菩薩衆. 諸

聲聞等所應作事. 譬如眼識了受諸色6彼若

無者此亦應無. 此則殊勝. 此殊勝故語亦殊

勝. 由此所說十處者. 謂於此及餘總大乘義.

處是事義. 異聲聞乘者. 於彼不說故. 又顯最

勝者. 究竟宣說佛果道故. 世尊但爲菩薩宣

經數: 一五九八

經名: 攝大乘論釋卷第一

頁數: 三八二

上      欄

說者. 此中應言菩薩. 但爲菩薩宣說. 由佛現

見佛所開許而宣說故. 名世尊說. 如十地等.

是故先說薄伽梵前

論曰. 復次云何由此十相殊勝. 殊勝如來語

故顯於大乘. 眞是佛語遮聲聞乘. 是大乘性.

由此十處. 於聲聞乘曾不見說. 唯大乘中處

處見說. 謂此十處是最能引大菩提性. 是善

成立隨順無違. 爲能證得一切智智. 此中二

頌

所知依及所知相  彼入因果彼修異

三學彼果斷及智  最上乘攝是殊勝

此說此餘見不見  由此最勝菩提因

故許大乘眞佛語  由說十處故殊勝

釋曰. 復次云何由此等者. 猶未信解故設此

難何以故. 非於聲聞乘中六句義等曾未見

說. 吠世師等論中處處見說. 卽令吠世師等

論眞是佛語. 先答容他如是妨難. 故後通言.

謂此十處是最能引大菩提性等. 亦覺亦大

故名大菩提. 或覺大性故名大菩提. 此大菩

提智斷殊勝以爲自相. 如說煩惱所知障斷.

由彼斷故獲得無垢無□□智. 如是四種總

名菩提. 是最能引者. 謂此十處是能得性. 非

六句義. 或最勝等. 是故彼論非眞佛語. 是

善成立者. 謂如是十處正量所隨故. 如廣當

決擇. 言隨順者. 是能對向是能順義言無違

者. 無彼過故. 非如六句義等1邪智. 或聲聞

乘有過失故佛果相違. 此中二頌者. 謂頌已

說及當說義. 此說此餘見不見者. 謂此十處

殊勝語說. 於此大乘處處見說. 於餘小乘曾

中      欄

不見說

論曰. 復次云何如是次第說此十處. 謂諸菩

薩於諸法因要先善已. 方於緣起應得善巧.

次後於緣所生諸法應善其相. 善能遠離增

益損減二邊過故. 次2後如是善修菩薩應正

通達. 善所取相令從諸障心得解脫. 次後

通達所知相已先加行位. 六波羅蜜多由證

得故. 應更成滿增上意樂. 得淸淨故. 次後

淸淨意樂所攝六波羅蜜多. 於十地中. 分分

差別應勤修習. 謂要經三無數大劫. 次後於

三菩提所學應令圓滿. 旣圓滿已彼果涅槃.

及與無上正等菩提應現等證. 故說十處如

是次3第. 又此說中一切大乘皆得究竟  釋

曰. 爲辯由此趣大菩提. 故復開示次第方便

及所須因. 謂諸菩薩要先於因得善巧已. 方

於緣起應得善巧. 知從此因而有彼果. 復知

彼果要從此因. 是故非離此因言敎能了知

彼因者. 卽是阿賴耶識. 由說此故. 便捨無

因不平等因. 次後於緣所生諸法. 應了其相.

遠離增益損減邊故. 於無無因强立爲有. 故

名增益. 於有無因强撥爲無. 故名損減. 如

是增益及與損減俱說爲邊. 是墜墮義. 此二

轉時失壞中道. 由善數習眞實觀故. 於此二

4邊遠離善巧. 於遍計所執唯有增益. 而無

損減. 都無有故. 以要於有方起損減. 於依他

起無有增益. 以有體故. 要於非有方有增益.

亦無損減. 唯妄有故. 於圓成實無有增益.

是實有故唯有損減. 卽由此故. 或復於此. 善

能遠離增益損減二邊過者. 謂於依他起性.

下      欄

增益實無遍計所執性. 損減實有圓成實性.

又如大般若波羅蜜多經中說. 慈氏. 於汝意

云何. 諸遍計所執中非實有性. 爲色非色不

也世尊. 諸依他起中唯有名想施設言說. 性

爲色非色. 不也世尊. 諸圓成實中彼空無我

性. 爲色非色. 不也世尊. 慈氏. 由此門故應如

是知. 諸遍計所執性決定非有. 諸依他起性.

唯有名想施設言說. 諸圓成實空無我性. 是

眞實有. 我依此故密意說言. 彼無二數. 謂是

色等如是解脫二邊過失. 於三自性得善巧

已由. 唯識性應善通達所知之相入. 者卽是

通達作證. 或由此故能順通達. 次後卽於順

唯識性. 通達體入所修六種波羅蜜多. 由勝

義故應更證得淸淨意樂. 應更攝受欲及勝

解. 名爲意樂. 此二爾時雖無增數. 證淨攝故

而說淸淨. 次後卽彼於十地中. 由於三學勤

修學故. 三無數劫數修習故應令圓滿. 次後

彼果煩惱所知二障永斷. 及與無垢無有□

□. 一切智智應更證得. 如是所5辨次第方

便. 及所須因顯是能順大菩提性. 卽由如是

所說次第. 唯有十處不增不減. 如是已釋主

隨二論. 是故當知聲聞乘道卽佛乘道不應

道理. 若爾其果應無差別. 又於一切聲聞乘

中曾未有處. 爲諸菩薩廣說佛道. 又亦不許

佛與聲聞無有差別. 師資建立應無有故. 由

此說有二道差別. 是故說此名攝大乘盡. 其

所有大乘綱要無別說故

6攝大乘論釋所知依分第二之一

論曰.  此中最初且說所知依. 卽阿賴耶識. 世

經數: 一五九八

經名: 攝大乘論釋卷第一

頁數: 三八三

上      欄

尊何處說阿賴耶識名阿賴耶識. 謂薄伽梵

於阿毘達磨大乘經伽他中說

無始時來界      一切法等依

由此有諸趣      及涅槃證得

釋曰. 此引阿□摩. 證阿賴耶識名所知依. 無

始時者初際無故. 界者因也. 卽種子也. 是誰

因種. 謂一切法此唯雜染. 非是淸淨故. 後當

言多聞熏習所依. 非阿賴耶識所攝. 如阿賴

耶識成種子. 如理作意所攝. 似法似義所起

等. 彼一切法等所依者. 能任持故非因性故.

能任持義. 是所依義非因性義. 所依能依性

各異故. 若不爾者. 界聲已了無假依言. 由

此有諸趣及涅槃證得者. 如決擇處當廣分

別. 謂生雜染等那落迦等. 若離阿賴耶識皆

不得有等生等. 雜染畢竟止息名爲涅槃. 若

離阿賴耶識不應證得

論曰卽於此中復說頌言

由攝藏諸法      一切種子識

故名阿賴耶      勝者我開示

釋曰. 復引聖言所說. 證阿賴耶識名阿賴耶.

能攝藏諸法者. 謂是所熏是習氣義. 非如大

等顯了法性. 藏最勝中. 阿賴耶識攝藏諸法

亦復如是. 爲簡彼義. 是故復言一切種子識.

與一切種子俱生俱滅故. 阿賴耶識與諸轉

識互爲緣故. 展轉攝藏. 是故說名阿賴耶識.

非如最勝卽顯了性. 顯自簡劣故. 復說言勝

者我開示. 卽大菩薩有堪能故名爲勝者. 爲

彼開示非餘劣者

論曰. 如是且引阿□摩證. 復何緣故此識說

中     欄

名阿賴耶識. 一切有生雜染品法. 於此攝藏

爲果性故. 又卽此識於彼攝藏爲因性故. 是

故說名阿賴耶識. 或諸有情攝藏此識. 爲自

我故. 是故說名阿賴耶識 釋曰. 一切有生

者謂諸有爲. 雜染品法者. 1簡淸淨法. 非淸

淨法是雜染性. 一切雜染庫藏所治. 種子體

性之所攝藏. 能治彼故非互相違. 爲因果性.

是正道理然得爲所依. 若處有所治亦有能

治故. 於此攝藏者. 顯能持習氣. 由非唯習氣

名阿賴耶識. 要能持習氣如彼說意識. 或諸

有情攝藏此識爲自我者. 是執取義

論曰. 復次此識亦名阿陀那識. 此中阿□摩

者. 如解深密經說

阿陀那識甚深細 一切種子如2瀑流

我於凡愚不開演 恐彼分別執爲我

釋曰. 復引餘敎所說異名. 開示建立阿賴耶

識. 令極顯了. 言甚深者. 世聰叡者所有覺慧

難窮底故. 言甚細者. 諸聲聞等難了知故. 是

故不爲諸聲聞等開示此識. 彼不心微細一

切智智故. 一切種子如*瀑流者. 刹那展轉

相續不斷. 如水*瀑流. 我於凡愚不開演者.

懷我見者不爲開示. 恐彼分別計執爲我. 何

容彼類分別計執窮生死際. 行相一類無改

易故

論曰. 何緣此識亦復說名阿陀那識. 執受一

切有色根故. 一切自體取所依故. 所以者何.

有色諸根. 由此執受無有失壞盡壽隨轉. 又

於相續正結生時. 取彼生故執受自體. 是故

此識亦復說名阿陀那識  釋曰. 執受一切

下     欄

有色根故. 等者顯聲轉因以能執受. 一切眼

等有色諸根. 安危共同盡壽隨轉. 是故說名

阿陀那識. 若不爾者應如死身卽便失壞. 一

切自體取所依故. 等者謂是一切. 若一若多.

所有自體取所依性. 若色等根未已生起. 若

無色界自體生起名爲相續. 攝受彼故名正

結生. 受彼生故. 精血合故. 非無阿賴耶識而

有執受一期自體. 譬如室宅院攝光明. 是一

期自體習氣所熏故

論曰. 此亦名心. 如世尊說心意識3三. 此中

意有二種. 第一與作等無間緣所依止性. 無

間滅識能與意識作生依止. 第二染汚意與

四煩惱□共相應. 一者薩迦4耶見. 二者我

慢. 三者我愛. 四者無明. 此卽是識雜染所依

識. 復由彼第一依生. 第二雜染了別境義

故. 等無間義故. 思量義故. 意成二種  釋曰.

此亦名心者. 復引餘敎安立異名. 令此堅固.

第二染汚意者. 由四煩惱薩迦耶見等所染

汚故. 此中薩迦耶見者. 謂堅執著我我所性.

由此勢力而起我慢. 恃我我所而自高擧. 此

二有故便起我貪. 說名我愛. 此三皆用無明

爲因. 言無明者卽是無智. 明所治故. 此卽是

識雜染所依. 於定不定善等位中. 皆不相違

□現行故. 其如何等. 謂善心時亦執我故. 由

第一依生者. 由等無間滅意故. 由第二雜染

者. 由四煩惱相應意故. 以計我等能作雜染.

了別境義故者. 是能取境似境現義. 此釋識

名等. 無間義故思量義故意成二種者. 此釋

意名. 若離訓釋聲義道理. 終不能令他得解

經數: 一五九八

經名: 攝大乘論釋卷第一

頁數: 三八四

上      欄

了

論曰. 復次云何得知. 有染汚意. 謂此若無

不共. 無明則不得有. 成過失故. 又五同法亦

不得有. 成過失故. 所以者何. 以五識身必有

眼等俱有依故. 又訓釋詞亦不得有. 成過失

故. 又無想定與滅盡定差別無有. 成過失故.

謂無想定染意所顯. 非滅盡定. 若不爾者此

二種定應無差別. 又無想天一期生中應無

染汚. 成過失故. 於中若無我執我慢. 又一

切時我執現行. 現可得故. 謂善不善無記心

中. 若不爾者唯不善心彼相應. 故有我我所

煩惱現行. 非善無記. 是故若立俱有現行. 非

相應現行無此過失. 此中頌曰

若不共無明     及與五同法

訓詞二定別     無皆成過失

無想1主應無    我執轉成過

我執□隨逐     一切種無有

離染意無有     二三成相違

無此一切處     我執不應有

眞義心當生     常能爲障□

俱行一切分     謂不共無明

此意染汚故. 有覆無記性. 與四煩惱常共相

應. 如色無色二纏煩惱. 是其有覆無記性攝.

色無色纏爲奢摩他所攝藏故. 此意一切時

微細隨逐故   釋曰. 爲引正理成染汚意故.

復略擧直說伽他. 謂此若無不共無明不得

有等. 若不說有染汚意者. 則不得有不共無

明. 不共無明當說其相. 謂能障□眞智生愚.

此於五識無容說有. 是處無有能對治故. 若

中      欄

處有能治. 此處有所治. 非五識中有彼能治.

於此見道不生起故. 非於不染意識中有. 由

彼此應成染性故. 亦非染汚意識中有. 與餘

煩惱共相應時. 不共無明名不成故. 若立意

識由彼煩惱成染汚者. 卽應畢竟成染汚性.

諸施等心應不成善. 彼煩惱相□相應故. 若

復有說善心俱轉有彼煩惱. 是卽一向與彼相

應. 餘不得有. 此染意識引生對治不應道理.

若有說言染汚意俱有別善心. 能引對治能

治生故. 所治卽滅應正道理. 若爾所立不共

無明亦不成就. 與身見等所餘煩惱□相應

故. 汝難不平非我說彼. 與餘煩惱不相應

故名爲不共. 然說彼惑餘處所無故名不共.

譬如十八不共佛法. 前說與餘煩惱相應名

不成者. 觀他所立顯彼過故. 又五同法亦不

得有成過失者. 此破唯立從六二緣六識轉

義. 眼等五識與彼意識有同法性. 謂從二緣

而得生起. 彼染汚意若無有者與此相違. 所

謂俱生增上緣依無別有故. 又眼等識各具

二緣皆是識性. 如是識性□有眼等俱轉別

依. 唯增上緣非因緣等. 此爲能喩. 意識亦爾

應有如是差別所依. 阿賴耶識雖是意識俱

生所依. 然不應立爲此別依. 是共依故. 因緣

性故. 經部所立. 色爲意識俱生別依. 此不成

就不應道理. 以就思擇隨念分別. 應一切時

無分別故. 由此道理餘部所立. 胸中色物意

識別依. 亦不成就. 如所說過□隨逐故. 譬如

依止色根諸識. 如是難通應廣決擇又訓釋

詞亦不得有成過失者. 如前所說訓釋意名依

下      欄

思量性. 若不立有染汚意者. 此何所依六識

已謝不應成意. 體滅無故. 又無想定與滅盡

定差別無有成過失者. 若有定立有染汚意.

此有此無在凡相續. 在聖相續. 如其次第二

定差別道理成就. 若不爾者. 俱想受滅等有

識行應無差別. 不可說在第四靜慮. 在第一

有地差別故. 出離靜住欲差別故. 二定差別.

由二自相無差別故. 心及心法俱滅何異. 今

此決擇. 對經部師少相近故. 彼部所立. 不相

應行非實物有. 何得二定實有差別. 又無想

天一期生中. 無我執轉應成過失. 言無想者.

謂若生在無想天中. 心心法滅. 初續生時有

彼暫起. 從此已後相續隨轉. 若不許彼有染

汚意. 一期生中應無我執. 曾不見有具煩惱

者. 一期生中都無我執. 又諸聖賢同訶厭故.

非生刹那現起意識. 我執所依爲勢引故. 名

有我執未永斷故. 如有[&FFFF]#等應正道理. 我執

所依俱謝滅故. 勢引亦無餘所依故. 不應道

理. 我執習氣在身相續. 亦不應理. 色法受熏

不應理故. 無堪能故. 又經部師不說唯色名

爲心法. 等無間緣此所無故. 心及心法四緣

定故. 若說別有常俱起心. 我執所依此無過

失. 又一切時我執隨逐不應道理. 謂若不說

有染汚意. 於一切時義不符順. 施等善位亦

有我執. 常所隨逐自謂我能修行施等. 非離

無明我執隨逐. 非離依止而有無明. 是心法

故. 此所依止離染汚意定無所有. 非卽善心

是無明依. 應正道理如說

如是染汚意     是識之所依

經數: 一五九八

經名: 攝大乘論釋卷第二

頁數: 三八五

上     欄

此未滅識縛     終不得解脫

無有二者. 謂不共無明及與五同法. 三成相

違者. 謂訓釋詞二定差別. 無想天生我執隨

逐. 如是三種皆成相違. 前已略擧不共無明.

今爲廣釋故說眞義. 心當生等. 謂能障□眞

實義見. 彼若現有此不生故. 俱行一切分者.

是善不善無記位中. 1常隨轉義

論曰. 心體第三. 若離阿賴耶識無別可得. 是

故成就阿賴耶識以爲心體. 由此爲種子意

及識轉   釋曰. 心體第三若離阿賴耶識無

別可得者. 謂如意聲說染汚意. 無間滅意識

聲則說六種轉識. 如是心聲離彼二種無體

可得. 非無有體而有能詮. 亦非異門意識二

聲. 所詮異故. 此中體聲意取所詮. 是故成就

阿賴耶識等者. 顯阿賴耶識是心聲所詮道

理決定

論曰. 何因緣故亦說名心. 由種種法熏習種

子所積集故  釋曰. 由種種法者. 謂由種種

品類轉識. 所攝諸法熏習種子者. 謂所熏成

功能差別. 所積集者. 謂雜種類積集其中.

故者卽是門義依義. 此則顯示心聲轉因

論曰. 復次何故聲聞乘中. 不說此心名阿賴

耶識. 名阿陀那識. 由此深細境所攝故. 所

以者何. 由諸聲聞不於一切境智處轉. 是故

於彼雖離此說. 然智得成解脫成就故不爲

說. 若諸菩薩定於一切境智處轉. 是故爲說.

若離此智不易證得一切智智   釋曰. 由此

深細境所攝故者. 此顯阿賴耶識亦是深細

亦所知境. 由深細故於諸聲聞不爲宣說. 彼

中    欄

是[&FFFF]#淺所知境攝. 所應化故深細境智. 於彼

無恩. 由諸聲聞不於一切境智處轉者. 此則

顯彼無有功能. □願處相. 是故於彼雖離此

說等者. 謂於聲聞雖離爲說阿賴耶識. 但由

[&FFFF]#淺色等境界. 苦集等性無常等行. 正觀察

時. 便能永斷一切煩惱. 彼爲此義依世尊所.

勤修梵行. 言[&FFFF]#淺者. 謂諸色法體相[&FFFF]#故. 受

等諸法所緣行相易可分別. 行相[&FFFF]#故. 與此

相違如其所應阿賴耶識說名深細. 如說我

不說一法未達未遍知等者. 此密意說. 不斷

煩惱以別相聲說總相處. 非諸煩惱有各別

斷. 或取共相無常等行故不爲說. 阿賴耶識

亦無過失. 若諸菩薩定於一切境智處轉者.

顯菩薩有種2姓勢力. 由與功能□願處相具

相應故. 一切智性爲所期處異. 此不能作他

義利. 所以者何. 非一切智無有堪能隨順知

他意樂. 隨眠界根勝劣有能無能. 時分差別

具作一切他之義利. 如是等事菩薩所心. 是

故爲說阿賴耶識. 若離此智等者. 若離阿賴

耶識智不能永斷. 於義遍計彼不斷故. 無分

別智則不得有執. 有遍計所執義故. 由此因

緣不易證得一切智智. 所以者何. 能證一切

所知共相. 是分別智知遍計義自相分別. 展

轉不同以無邊故. 決定無能具證一切. 若知

此唯阿賴耶識. 能生習氣轉變力故. 義有情

我顯現而轉. 爾時覺知無所取義. 如是亦能

知無能取. 由此證得無分別智. 次後得智如

所串習通達法性. 由一切法共相所顯. 眞如

一味知一切法. 於一刹那亦易證得. 一切境

下      欄

智非無邊故. 然復說言要經於三無數劫者.

此顯積習廣大資糧方能證得廣大殊勝. 一

切種相微妙果智. 如是所說. 妙智資糧不離

能證法無我境. 故說頌言

非於一切所知境 不斷所執法分別

而能證得一切智 是故宣說法無我

不善通達如是理敎故有頌言

由彼相續有堪能 當知如火食一切

如是應許一切智 能作一切知一切

是故於此阿賴耶識知不知者. 易證難證一

切智智. 定依此宗作如是說. 非知一切法無

我者. 名一切智彼雖一切智非一切種智

攝大乘3論釋卷第一

攝大乘論釋卷第二

無性菩薩造

*三藏法師玄□奉   *詔譯

4所知依分第二之二

論曰. 復次聲聞乘中. 亦以異門密意. 已說

阿賴耶識. 如彼增壹阿□摩說. 世間衆生愛

阿賴耶. 樂阿賴耶. 欣阿賴耶. [&FFFF]#阿賴耶. 爲

斷如是阿賴耶故. 說正法時恭敬攝耳. 住心

解心. 法隨法行. 如來出世如是甚奇希有正

法. 出現世間. 於聲聞乘如來出現四德經中.

由此異門. 密意已顯阿賴耶識. 於大衆部阿

□摩中. 亦以異門密意. 說此名根本識. 如樹

依根. 5化地部中亦以異密意. 說此名窮生

經數: 一五九八

經名: 攝大乘論釋卷第二

頁數: 三八六

上     欄

死蘊. 有處有時見色心斷. 非阿賴耶識中彼

種有斷   釋曰. 聲聞乘中亦以異門密意. 已

說阿賴耶識者. 此擧餘部共所成立顯阿賴

耶識如大王路故. 先總序如彼增壹阿□摩

說者. 是說一切有部中說. 愛阿賴耶者. 此

句總說貪著阿賴耶識. 樂阿賴耶者. 樂現在

世阿賴耶識. 欣阿賴耶者. 欣過去世. 已生

阿賴耶識. [&FFFF]#阿賴耶者. [&FFFF]#未來世. 當生阿賴

耶識. 此性於彼極希願故. 由樂欣喜是故

總名愛阿賴耶. 爲斷如是阿賴耶故者. 爲永

害彼. 說正法時者. 說正敎法. 恭敬者. 樂欲

聞故. 攝耳者. 立願聽故. 此則說其聞所成智

住心解心者. 如所聞義心決定故. 此則說其

思所成智. 法隨法行者. 所證名法. 道名隨法

隨順彼故. 又出世道名法. 世間道名隨法. 行

者行彼自心相續. 樹增彼故. 令彼現前得自

在故. 此則說其修所成智. 如來出現四德經

中. 由此異門密意已顯阿賴耶識者. 謂此經

中宣說如來出現於世. 有其四種可稱[&FFFF]#德.

於大衆部阿□摩等者. 重成此識於彼部中.

如大王路根本識者. 餘識因故. 譬如樹根是

莖等因. 化地部等者. 於彼部中有三種蘊.

一者一念頃蘊. 謂一刹那有生滅法. 二者一

期生蘊. 謂乃至死□隨轉法. 三者窮生死蘊.

謂乃至得金剛喩定□隨轉法. 此若除彼阿

賴耶識. 餘不應有. 但異名說阿賴耶識. 如

名諸蘊決定無有窮生死故. 彼問云何此答

有處. 有時見等有處. 於界有時於分於無色

界諸色間斷. 於無想天及二定分諸心間斷.

中    欄

非謂於阿賴耶識中色心種子. 乃至對治道

未生來. 有時間斷不應計度. 隨所應有正義

有故. 計度傍義違越正義不應道理

論曰. 如是所知依. 說阿賴耶識爲性. 阿陀

那識爲性. 心爲性. 阿賴耶爲性. 根本識爲性

窮生死蘊爲性等. 由此異門. 阿賴耶識成大

王路   釋曰. 等謂聖者上座部中. 以有分聲

亦說此識. 阿賴耶識是有因故. 如說六識不

死不生. 或由有分. 或由反緣而死. 由異熟

意識界而生. 如是等能引發者. 唯是意識故

作是1言. 五識於法無所了知. 唯所引發意

界亦爾. 唯等尋心見唯照囑. 等貫徹者. 得決

定智安立. 是能起語分別. 六識唯能隨起威

儀. 不能受善不善業道. 不能入定. 不能出

定勢用.  一切皆能起作. 由能引發從睡而覺.

由勢用故觀所夢事. 如是等分別說部亦說.

此識名有. 分識由如是等諸部聖敎爲定量

故. 阿賴耶識如大王路

論曰. 復有一類. 謂心意識義一文異. 是義不

成. 意識兩義差別可得. 當知心義亦應有異.

復有一類. 謂薄伽梵所說衆生愛阿賴耶. 乃

至廣說. 此中五取蘊說名阿賴耶. 有餘復謂

貪俱樂受名阿賴耶. 有餘復謂薩迦耶見名

阿賴耶. 此等諸師由敎及證愚於阿賴耶識

故作此執. 如是安立阿賴耶名隨聲聞乘. 安

立道理亦不相應. 若不愚者取阿賴耶識. 安

立彼說. 阿賴耶名. 如是安立則爲最勝. 云

何最勝. 若五取蘊名阿賴耶. 生惡趣中一向

苦處最可厭逆. 衆生一向不起愛樂. 於中執

下     欄

藏不應道理.  以彼常心速捨離故. 若貪俱樂

受名阿賴耶. 第四靜慮以上無有. 具彼有情

常有厭逆. 於中執藏亦不應理. 若薩迦耶見

名阿賴耶. 於此正法中信解無我者. □有厭

逆. 於中執藏亦不應理. 阿賴耶識內我性攝.

雖生惡趣一向苦處心離苦蘊. 然彼□於阿

賴耶識我愛隨縛. 未嘗心離. 雖生第四靜慮

2已上. 於貪俱樂□有厭逆. 然彼□於阿賴耶

識我愛隨縛. 雖於此正法信解無我者. 厭逆

我見. 然彼□於阿賴耶識我愛隨縛. 是故安

立阿賴耶識. 名阿賴耶成就最勝  釋曰. 復

有一類. 謂心意識義一文異者. 此顯邪執. 謂

如所說心意識名皆同一義. 是義不成者. 是

非理義. 意識兩義差別可得者. 兩聲兩義能

詮所詮自相異故. 謂六識身無間過去說名爲

意. 了別境界說名爲識. 如意識名義有差別.

如是心義亦應有異. 復有一類謂薄伽梵所

說等者. 此顯餘師於愛阿賴耶等起異義執.

言五取蘊名阿賴耶者. 謂諸衆生攝爲我故.

言貪俱樂受名阿賴耶者. 謂貪3受俱行總名

阿賴耶. 此受是貪所4隨增眠故. 或復各別

名阿賴耶. 著處異故. 言薩迦耶見名阿賴耶

者. 由此取彼爲我性故. 此等諸師由敎及證.

愚阿賴耶識故作此執者. 謂彼諸師有惡敎

故. 有惡證故. 愚阿賴耶識. 或彼諸師無親

敎故. 無自解故. 愚阿賴耶識. 隨聲聞乘安

立道理亦不相應者. 隨彼自宗亦不應理. 如

勝論等所立實等彼非爲勝有過失故. 如是

安立則爲最勝者. 無過失故. 有勝德故. 爲欲

經數: 一五九八

經名: 攝大乘論釋卷第二

頁數: 三八七

上     欄

顯彼計執過失故. 復問言. 云何最勝. 若立

五取蘊名阿賴耶. 生惡趣中一向苦處者. 生

捺落迦傍生餓鬼名生惡趣. 唯有苦故. 似苦

現故名一向苦處. 由彼曾無有少樂故. 最可

厭逆. 於一切時有多苦故. 衆生一向不起愛

樂. 非不愛義而有執藏. 與執藏義不相應故.

於中執藏不應道理. 以彼常心速捨離者. 是

於苦蘊□傷歎義. 云何當令我無苦蘊非心

速離而復執藏應正道理以相違故. 第四靜

慮及上無色. 貪俱樂受□無所有. 常有厭逆.

是厭因故可惡逆故. 言具彼者. 第四靜慮*已

上有情具彼種類. 是故彼處於中執藏. 亦不

應理. 以無有故. 於此正法中信解無我者.

常極厭逆薩迦耶見是應斷故. 見無我者彼

無有故. 但取信解□心斷故. 於中執藏亦不

應理. 如是已顯他執過失. 復當顯示自宗勝

德. 阿賴耶識內我性攝者. 衆生妄執爲內我

體. 雖然兩聲爲重遮止他說妄計. 捺落迦等

名生惡趣. 一向苦處雖於苦蘊常心遠離. 然

彼□於阿賴耶識. 我愛[&FFFF]#索隨縛不離. 曾不

於中起無有愛. 由捨受相應非可厭逆故. 所

以者何. 彼雖希願. 云何當令我諸苦蘊都無

所有. 然於自我未1[&FFFF]#心離我見. 對治未有

故異趣更無故. 若於諸蘊有所願樂. 此則是

其阿賴耶力. 非於意識有此我愛應正道理.

以惡趣中與彼苦受□相應故. 由此道理於

餘趣中. 於彼希願亦不相應. 雖生第四靜慮

*已上. 於貪俱樂□有厭逆. 然內我愛隨縛

不離. 如是我愛依他. 而轉依阿賴耶. 非於

中     欄

意識. 以阿賴耶乃至對治道未生來無變易

轉. 意識不爾. 於無想定無想滅定有間斷故.

非有意識而無有受俱成有故. 於此正法中

信解無我者. 雖□厭逆分別我見. 然有俱生

我見隨縛. 此於何處. 謂彼但於阿賴耶識率

爾聞聲. 便執內我驚畏生故. 何緣不許卽於

諸蘊而有我愛. 以若於彼有我愛者. 此則是

其阿賴耶識. 由可分別所緣行相. 四無色蘊

於無想天二無心定不相續故. 若爾阿羅漢

雖厭逆身見. 亦應得有. 如是我愛斷故無

有. 以阿羅漢一切我見皆已永斷故無此失.

是故說言阿羅漢已轉於阿賴耶識. 更無此

我愛. 是故安立阿賴耶識. 名阿賴耶識決定

成就. 無諸過失. 有諸勝德. 是故說言成就

最勝

論曰. 如是已說阿賴耶識安立異門. 安立此

相云何可見. 安立此相略有三種. 一者安立

自相二者安立因相. 三者安立果相. 此中

安立阿賴耶識自相者. 謂依一切雜染品法

所有熏習. 爲彼生因由能攝持種子相應. 此

串安立阿賴耶識因相者. 謂卽如是一切種

子阿賴耶識. 於一切時與彼雜染品類諸法.

現前爲因. 此中安立阿賴耶識果相者. 謂卽

依彼雜染品法. 無始時來所有熏習. 阿賴耶

識相續而生  釋曰. 如是已說安立異門. 次

安立相. 唯由其名. 未能了別此識自相故.

次須說自相應. 相略有三者. 分析此識自相

應相. 以爲二種因果異故. 依識自相說如是

言. 謂依一切雜染品法所有熏習. 卽貪瞋等

下      欄

名爲一切雜染品法. 與彼能熏俱生滅故. 得

成種子. 卽此功能望彼當生能作生因. 由能

攝持種子相應者. 於第五處說第三轉. 是能

攝持種子相應2義故. 此中攝持種子相應.

謂有生法俱生俱滅故成熏習. 如是熏習攝

持種子應正道理. 此相應故能生於彼. 非最

勝等有如所說攝持種子相應. 亦非等無間

緣等. 彼雖能攝受而非最勝因. 攝持種子不

相應故. 最勝因者. 所謂種子阿賴耶識. 能

攝持此. 故能與彼而作生因. 非唯攝受. 要

3由攝持熏習功能. 方爲因故. 因相卽是增盛

作用. 熏習功能能爲因性. 現前能生雜染法

故. 果相卽是由轉識攝. 貪等現行雜染諸法.

熏習所持名爲果相. 阿賴耶識因果不定. 故

當說言

言熏習所生      諸法此從彼

異熟與轉識      更互爲緣生

論曰. 復次何等名爲熏習. 熏習能詮何爲所

詮. 謂依彼法俱生俱滅. 此中有能生彼因性.

是謂所詮. 如[&FFFF]#勝中有花熏習. [&FFFF]#勝與花俱

生俱滅. 是諸[&FFFF]#勝帶能生彼香因而生. 又如

所立貪等行者. 貪等熏習依彼貪等俱生俱

滅. 此心帶彼生因而生. 或多聞者. 多聞熏

習依聞作意俱生俱滅. 此心帶彼記因而生.

由此熏習能攝持故. 名持法者. 阿賴耶識. 熏

習道理當知亦爾  釋曰. 復次何等名爲熏

習等者. 爲欲決了熏習自相. 鄭重徵責難了

知故. 謂依彼法俱生俱滅. 此中有能生彼因

性者. 謂此所熏與彼能熏同時生滅. 因彼

經數: 一五九八

經名: 攝大乘論釋卷第二

頁數: 三八八

上     欄

此有隨順能生. 能熏種類果法習氣. 俱言爲

簡異時生滅. 爲別常住. 此顯熏習相異餘計.

依者因也. 於因 建立如是字緣. 如言依雲而

有雨等. 擧其因性爲顯此中有能隨順生果

因體. 如[&FFFF]#勝中有花熏習等者. 擧他共成喩

自宗義. 由自所1見[&FFFF]#勝與花俱心變故. 如

彼[&FFFF]#勝與諸香花俱生俱滅. 由是爲因隨順

能生. 後後無間帶花香氣[&FFFF]#勝刹那此亦如

是. 又如所立貪等行者. 貪等熏習等者. 此

擧餘部共成熏習. 喩自宗義

論曰. 復次阿賴耶識中. 諸雜染品法種子爲

別異住. 爲無別異. 非彼種子有別實物. 於此

中住亦非不異. 然阿賴耶識如是而生. 有能

生彼功能差別. 名一切種子識   釋曰. 一切

法種子是阿賴耶識功能差別. 如法作用與

諸法體非一非異. 此亦復爾

論曰.  復次阿賴耶識與彼雜染諸法. 同時更

互爲因. 云何可見. 譬如明燈焰炷生燒同時

更互. 又如蘆束互相依持同時不倒. 應觀此

中更互爲因道理亦爾. 如阿賴耶識爲雜染

諸法因. 雜染諸法亦爲阿賴耶識因. 唯就如

是安立因緣. 所餘因緣不可得故  釋曰. 譬

如明燈於一時間. 燈炷燈焰生焰燒炷. 互爲

因果. 阿賴耶識與諸轉識. 於一時間互爲

因果其性亦爾. 如是蘆束更互依持令住不

倒. 若於爾時此能持彼令住不倒. 卽於爾時

彼能持此令住不倒. 唯就如是安立因緣者.

謂就前說攝持種子相應非餘. 所餘因緣不

可得故者. 謂所餘法攝持種子不相應故. 若

中     欄

說五因爲因緣者. 卽異門說. 阿賴耶識同類

遍行異熟2三因. 若離3任持熏習因性. 不相

應故. 熏習若離阿賴耶識. 無容有故. 相應

因者. 心與心法更互相待. 受用境界有自功

能. 猶如商4旅非離功能. 阿賴耶識能依種

起俱有因義. 卽阿賴耶與諸轉識. 若離如是

俱有因攝. 內外種子阿賴耶識. 所餘因緣定

不可得

論曰. 云何熏習無異無雜. 而能與彼有異有

雜. 諸法爲因. 如衆□具□所□衣. 當□之時

雖復未有異雜. 非一品類. 可得入染器後. 爾

時衣上便有異雜. 非一品類. 染色絞絡文像

顯現. 阿賴耶識亦復如是. 異雜能熏之所熏

習. 於熏習時雖復未有異雜. 可得果生. 染器

現前已後便有異雜. 無量品類諸法顯現

釋曰. 云何熏習無異等者. 就理爲難. 依理通

言. 如衆□具. □所□等. □具卽是言[&FFFF]#差

別. 當□衣時無異無雜. 文像可得. 果生卽染

器故名果生染器. 緣所攝受故名爲入. 阿賴

耶識如所染衣. 如染衆像諸法顯現

論曰. 如是緣起於大乘中極細甚深. 又若略

說有二緣起. 一者分別自性緣起. 二者分別

愛非愛緣起. 此中依止阿賴耶識諸法生起.

是名分別自性緣起. 以能分別種種自性爲

緣性故. 復有十二支緣起. 是名分別愛非愛

緣起. 以於善趣惡趣能分別愛非愛. 種種自

體爲緣性故   釋曰. 如是緣起於大乘中極

細者. 謂諸世間難了知故. 甚深者. 謂聲聞等

難窮底故. 緣起者. 謂卽是因有因起義. 應

下      欄

念於因後置訖□緣故. 分別自性者. 謂於分

別有勢力故. 或於分別有所須故說名分別.

卽阿賴耶識能分別自性. 以能分析一切有

生. 雜染法性令差別故. 分別愛非愛者. 謂無

明等十二支分. 於能分析善趣惡趣. 若可欣

樂不可欣樂. 種種自體差別生中爲最勝緣.

從阿賴耶識諸行等生時. 由無明等勢力. 令

福非福不動等有差別故

論曰. 於阿賴耶識中若愚第一緣起. 或有分

別自性爲因. 或有分別宿作爲因. 或有分別

自在變化爲因. 或有分別實我爲因. 或有分

別無因無緣. 若愚第二緣起. 復有分別我爲

作者. 我爲受者. 譬如衆多生盲士夫未曾見

象. 復有以象說而示之彼諸生盲有觸象鼻.

有觸其牙. 有觸其耳. 有觸其足. 有觸其尾. 有

觸脊5Ｃ. 諸有問言象爲何相. 或有說言象

如□柄. 或說如6杵. 或說如箕. 或說如臼. 或

說如[&FFFF]#. 或有說言象如石山. 若不解了此二

緣起. 無明生盲亦復如是. 或有計執自性爲

因. 或有計執宿作爲因. 或有計執自在爲因.

或有計執實我爲因. 或有計執無因無緣. 或

有計執我爲作者我爲受者. 阿賴耶識自性

因性及果性等. 如所不了象之自性  釋曰.

由於二種緣起義愚. 譬如生盲. 或有計執宿

作爲因者. 損減士用故成邪執

論曰. 又若略說阿賴耶識. 用異熟識一切種

子爲其自性. 能攝三界一切自體一切趣等

釋曰. 爲顯本生了別自性故. 復說言又若

略等. 7謂生生中. 由善不善諸業熏習. 所取

經數: 一五九八

經名: 攝大乘論釋卷第二

頁數: 三八九

上     欄

能取分別執著. 種子所生有情本事異熟爲

性. 阿賴耶識及與雜染諸法種子爲其自相.

能攝三界者. 能攝欲色及無色纏. 一切自體

者. 能攝一切有情相續. 一切趣等者. 能攝

天趣等. 言能攝者. 常相續相. 何以故. 如色轉

識有處有時相續間斷. 阿賴耶識則不如是.

乃至治生□持一切遍諸位故

論曰. 此中五頌

1外內不明了     二種唯世俗

勝義諸種子      當知有六種

刹那滅俱有      □隨轉應知

決定待衆緣      唯能引自果

堅無記可熏      與能熏相應

所熏非異此      是爲熏習相

六識無相應      三差別相違

二念不俱有      類例餘成失

此外內種子      能生引應知

枯喪由能引      如任運後滅

釋曰. 前已總說一切種子. 爲顯如是種子差

別. 復說五頌. 謂內外等稻穀麥等名外種子.

阿賴耶識名內種子. 不明了者. 是無記故. 言

二種者. 謂外及內. 或果與因. 此俱唯識由持

因性. 雜染淸淨二法轉故. 有本2頌. 言於二

者. 彼應於因於果執麥等外種說名世俗. 阿

賴耶識所變現故. 言勝義者. 阿賴耶識是實

種子. 是一切種子實因緣性故. 及爲彼體故.

此二種子六種差別法差別故. 刹那滅者. 生

已無間卽滅壞故. 無有常住得成種子. 於一

切時無差別故. 雖刹那滅然非已滅. 何者俱

中     欄

有已滅生果. 不應理故. 如死□鳴. 是故應

許種子與果俱時而住. 以此與果不相違故.

如蓮華根. 雖復俱有然非一二三刹那住. 猶

如電光. 何者應知. 此□隨轉刹那轉3轉. 經

於多時□隨轉故. 所以者何. 其根損益枝等

同故. 若□隨轉非許少分樂爲種子. 何因緣

故不從一切一切俱生爲避此難故說決定.

雖□隨轉以諸種子功能定故. 不從一切一

切俱生. 雖爾何故不一切時常能生果. 爲避

此失言待衆緣. 非一切時會遇衆緣故無過

失. 今此種子是誰種子. 答此問言. 唯能引自

果. 所言唯者. 若於此時能生自果. 卽於爾時

說名種子. 種與有種□無始故. 由此唯言遮

相續等爲種子體. 如所說種子法不相應故.

要待所熏能熏相應. 種與有種其性方立. 爲

辯所熏故說堅等. 若法相續隨轉堅住. 如[&FFFF]#

勝等乃爲所熏. 非不堅住. 猶如聲等非唯堅

住. 復無記性方是所熏. 如平等香乃受熏習.

非極香物如比麝等. 非極臭物. 如[&FFFF]#□等. 言

可熏者. 若物可熏或能受熏. 分分展轉更相

和4□乃名可熏. 非金石等能受熏習. 不可分

分相和*□故. 非唯可熏要復與彼能熏相應

乃名所熏. 非別異住. 同時同處不卽不離名

曰相應. 具斯衆德可名所熏. 非異於此. 非聲

爲遮一切轉識是所熏性. 如上所說義相違

故. 阿賴耶識其體堅住. 乃至治生相續隨轉.

未5曾斷故性唯無記非善惡故. 性應可熏或

能受熏. 非常住故. 能熏相應俱生滅故. 是

爲熏習相者. 是彼法故所熏爲能相. 熏習爲

下      欄

所相. 又諸轉識定非所熏. 以彼六識無定相

應. 何以故. 以三差別互相違故. 若六轉識

定俱有者. 不應所依所緣作意三種各別. 以

各別故. 六種轉識不定俱生. 不俱生故. 無

定相應. 無相應故. 何有所熏能熏之性. 若言

前念熏於後念成熏習者. 此義不然. 以其二

念不俱有故. 此亦顯示由二刹那. 不俱有故

無定相應. 無相應故. 無有所熏能熏之性.

若言依止種類句義. 六種轉識. 或二刹那同

一識類. 或刹那類無有差別. 由異品故. 或

卽彼識. 或彼刹那. 有相熏習非一切者. 此不

應理. 種類例餘成過失故. 阿羅漢心不出識

類. 彼亦應是不善所熏. 一類法故. 或類例

餘成過失者. 是例餘類有過失義. 此義云何.

謂眼等根淸淨色性. 皆根種類之所隨逐. 意

根亦應成造色性. 根義等故. 且有爾所熏習

異計. 或說六識展轉相熏. 或說前念熏於後

念. 或說熏識刹那種類. 如是一切皆不應理.

是故唯說阿賴耶識是所熏習非餘識者. 是爲

善說. 如是外內二種種子俱爲生因. 及爲引

因. 若外種子親望於芽爲能生因. *轉望莖等

爲能引因. 阿賴耶識是內種子. 親望名色爲

能生因. *轉望六處乃至老死爲能引因. 生因

且爾. 云何引因. 爲答此問故說枯喪. 由能引

言. 若二種子唯作生因非引因者. 收置倉等

麥等種子. 不應久時相似相續. 喪後屍骸如

靑瘀等. 分立隨轉亦不應有何者□死卽應

滅壞. 云何譬如任運後滅. 譬如射箭放弦行

力爲能生因. 令箭離弦不卽墮落. 彎弓行

經數: 一五九八

經名: 攝大乘論釋卷第二

頁數: 三九○

上    欄

力爲箭引因. 令箭前行遠有所至. 非唯放弦.

行力能生應卽墮故. 亦非動勢展轉相推應

不墮故. 旣離弦行遠有所至. 故知此中有二

行力. 能生能引. 有頌任運後滅故者. 彼直以

理增益引因. 非說譬喩. 所以者何. 油炷都盡

不待外緣. 燈焰任運後漸方滅. 非初卽滅. 由

此道理決定應有能引功力. 於今未盡內法諸

行. 亦應如是有種勢力. 展轉能引令不斷絶

論曰. 爲顯內種非如外種. 復說二頌

外或無熏習      非內種應知

聞等熏習無      果生非道理

作不作失得      過故成相違

外種內爲緣      由依彼熏習

釋曰. 如是已辯外內種子. 其性[&FFFF]#1同爲顯不

同. 復說外或無熏習等. 或者分別不決定義.

謂外種子. 或有熏習. 或無熏習. 如從其炭

牛糞毛等隨其次第生. 彼[&FFFF]#勝靑. 蓮華根. 及

以菴等非[&FFFF]#勝等. 與彼炭等俱生俱滅. 互相

熏習而從彼生. 如是外種或無熏習. 如[&FFFF]#勝

等與華□等俱生俱滅. 由熏習故生香氣等.

如是外種或有熏習. 如是分別外種不定. 是

故說或內種子. 卽是阿賴耶識中一切法熏

習. 如是種子應知定由熏習故有. 何以故. 若

無所持聞等熏習. 多聞等果不見有故. 又外

種子若稻穀等. 或有雖種而復失壞. 若□稗

等或有不種而復得生. 云何內種非如外種.

有作不作2生得過失. 故次答言. 故成相違.

以內種子與外種子不同法故. 名曰相違. 若

外種子與內種子有差別者. 云何不違前文

中     欄

所說. 阿賴耶識是一切法眞實種子. 爲避此

難故說外種. 內爲緣等由稻穀等外法種子.

皆是衆生感受用業熏習種子. 依阿賴耶力

所變現. 是故外種3離內無別. 如有頌言

天地風虛空      陂池方大海

皆4眞內所作     分別不在外

如是等類有無量頌

論曰. 復次其餘轉識. 普於一切自體諸趣. 應

知說名能受用者. 如中邊分別論中說伽他曰

一則名緣識      第二名受者

此中能受用      分別推心法

釋曰. 諸趣謂天等趣. 能受用者卽六轉識爲

受用故. 從緣而生. 所緣境界可分別故. 爲顯

此義故. 引中邊分別論頌. 爲至敎量. 言此

中者. 此諸識中能受用者謂受蘊. 能分別者

謂想蘊. 能推者謂行蘊. 思能推心. 於彼彼轉

最勝故. 說如是三蘊皆能5助心. 受用境界

故名心法

論曰. 如是二識更互爲緣. 如阿毘達磨大乘

經中說伽他曰

諸法於識藏      識於法亦爾

更互爲果性      亦常爲因性

釋曰. 此中爲顯阿賴耶識與諸轉識. 更互爲

緣引阿□摩. 令其堅固故. 說諸法於識藏等.

又如瑜伽師地論攝決擇分中說. 阿賴耶識

與諸轉識作二緣性. 一爲彼種子故. 二爲彼

所依故. 爲種子者. 謂所有善不善無記. 轉

識轉時一切皆用阿賴耶識爲種子故. 爲所

依者. 謂由阿賴耶識執受色根. 色種識身依

下     欄

之而轉非無執受. 又由有阿賴耶識故得有

末那. 由此末那爲依止故意識得轉. 譬如依

止眼等五根. 五識身轉非無五根. 意識亦爾.

非無意根. 復次諸轉識與阿賴耶識作二緣

性. 一於現法中能長養彼種子故. 二於後法

中爲彼得生. 攝6殖彼種子故. 於現法中長養

彼種子者. 謂7如依止阿賴耶識. 善不善無記

轉識轉時. 如是如是於一依止. 同生同滅. 熏

習阿賴耶識. 由此因緣後後轉識. 善不善無

記性轉更增長轉. 更熾盛轉. 更明了而轉. 於

後法中爲彼得生. 攝殖彼種子者. 謂彼熏習

種類. 能引攝當來異熟無記阿賴耶識. 如是

爲彼種子故. 8爲彼所依故. 長養種子故. 攝

殖種子故. 應知建立阿賴耶識. 與諸轉識互

爲緣性

論曰. 若於第一緣起中. 如是二識互爲因緣.

於第二緣起中. 復是何緣是增上緣. 如是六

識幾緣所生. 增上所緣等無間緣. 如是三種

緣起. 謂窮生死愛非愛趣及能受用具有四緣

釋曰. 若於第一緣起中者. 謂於分別自性

緣起中. 如是二識互爲因緣者. 如次前說. 於

第二緣起中者. 謂於分別愛非愛緣起中. 是

增上緣者. 以最勝故由無明等增上力故. 令

其行等於善惡趣感異熟果. 如是六識三緣

生者. 此中眼識眼爲增上緣. 色爲所緣緣. 無

間滅識爲等無間緣. 如說眼識從三緣生. 如

是耳等一一轉識. 各從別別三緣所. 生生義

平等如前眼識. 分別自性唯因緣生. 其餘三

緣非正有故. 如是三種緣起. 謂窮生死等具